#### KISKŐRÖS VÁROS POLGÁRMESTERE

#### ELŐTERJESZTÉS

(a Képviselő-testület 2019. január 23-i ülésére)

**TÁRGY: AZ ADY E. ÉS A SZÉCHENYI UTCÁT ÖSSZEKÖTŐ ÚTSZAKASZ KIALAKÍTÁSA, ÉRINTETT INGATLAN, INGATLANRÉSZEK ADÁSVÉTELE**

Kiskőrös Város Önkormányzata, mint a KT Bem József Általános Iskola épületének tulajdonosa hozzájárulását adta a Kiskőrösi Tankerületi Központ működtetésében lévő iskola 8 tanteremmel történő bővítéséhez, pályázati forrásból. A pályázat keretében sor kerül továbbá az épület fűtéskorszerűsítésére, a külső udvar rendezésére. Eredményes közbeszerzési eljárást követően várhatóan június hónapban kezdenék az építési munkálatokat.

A Bács-Kiskun Megyei Rendőr-főkapitányság is jelezte, hogy a KEHOP 5.2.2. pályázati projekt keretében energetikai korszerűsítéssel a Kiskőrösi Rendőrkapitányság épülete is érintett.

Az iskola épületének 8 tanteremmel történő bővítése az épület utcafronti szakaszán valósul meg. A rendőrség épületeinek felújítása is szintén érinti a Vasvári Pál utca utcafronti szakaszát.

Mindezek figyelembevételével a beruházások volumene indokolja a Vasvári Pál utca közforgalom elől történő részleges lezárását. A Bem József Általános Iskola, mint közoktatási intézmény megközelítésének biztosítása érdekében a Széchenyi I. és az Ady E. utca közötti szakasz közúti közlekedés számára történő kialakítását tervezi az Önkormányzat.

Az Ady E. és a Széchenyi I. utca összekötése érdekében szükséges a - határozat-tervezet 3. számú mellékletét képező 16/635/2018 számú változási vázrajzon feltüntetett – 1538 hrsz-on nyilvántartott, természetben Kiskőrös, Ady E. u. 7. szám alatti, kivett lakóház udvar művelési ágban lévő, 1389 m2 térmértékű ingatlan területéből 242 m2 területrész, valamint az 1578 hrsz-ú, természetben Kiskőrös, Széchenyi I. u. 28. szám alatti, kivett lakóház udvar rendeltetésű, 1592 m2 térmértékű ingatlan területéből 194 m2 területrész megvásárlása. Kiskőrös Város Önkormányzata meg kívánja vásárolni továbbá az 1539 hrsz-ú, természetben Kiskőrös, Ady E. u. 9. szám alatti ingatlant.

A lefolytatásra kerülő telekalakítási eljárás keretében Kiskőrös Város Önkormányzata forgalomképtelen törzsvagyonát képező 1579 hrsz-on nyilvántartott, kivett közterület rendeltetésű Széchenyi utca területével kívánja összevonni az 1538 hrsz-ú ingatlan megvásárlásából származó 242 m2 és az 1578 hrsz-ú ingatlan területéből a 194 m2 területrészt.

Fenti telekalakítással kialakított terület csupán ideiglenes jelleggel funkcionálna közlekedési területként, mely egyirányú közlekedéssel biztosítaná a közintézmény megközelítését.

A fentiek alapján javaslom, hogy a Képviselő-testület a határozat-tervezetben foglaltak szerint döntsön.

**Kiskőrös, 2019. január 15.**

 **Domonyi László sk.**

 **polgármester**

## HATÁROZAT-TERVEZET

A Képviselő-testület

1. egyetért azzal, hogy Kiskőrös Város Önkormányzata adásvétel útján megvásárolja Lucza Mihály 1/2 –ed és Lucza István 1/2-ed tulajdoni hányadát képező Kiskőrös, belterület 1539 hrsz-ú, természetben Kiskőrös, Ady E. u. 9. szám alatti, kivett lakóház udvar művelési ágban lévő 1486 m2 alapterületű ingatlant a határozat tervezet 1. számú mellékletét képező adásvételi szerződésben foglalt feltételekkel, 9.000.000,-Ft vételárért,
2. egyetért azzal, hogy Kiskőrös Város Önkormányzata adásvétel útján megvásárolja Dr. Szlovák Ibolya Ágnes 1/2 –ed és Dr. Szlovák György 1/2-ed tulajdoni hányadát képező Kiskőrös, belterület 1538 hrsz-on nyilvántartott, természetben Kiskőrös, Ady E. u. 7. szám alatti, kivett lakóház udvar művelési ágban lévő, 1389 m2 térmértékű ingatlan területéből 242 m2 területrészt, a határozat-tervezet 2. számú mellékletét képező telekalakítással vegyes adásvételi szerződésben foglalt feltételekkel, 1.500.000,-Ft vételárért,
3. egyetért azzal, hogy Kiskőrös Város Önkormányzata adásvétel útján megvásárolja Lesták Andrásné kizárólagos tulajdoni hányadát képező Kiskőrös, belterület 1578 hrsz-ú, természetben Kiskőrös, Széchenyi I. u. 28. szám alatti, kivett lakóház udvar rendeltetésű, 1592 m2 térmértékű ingatlan területéből 194 m2 területrészt, a határozat-tervezet 2. számú mellékletét képező telekalakítással vegyes adásvételi szerződésben foglalt feltételekkel, 2.000.000,-Ft vételárért,
4. egyetért azzal, hogy az 1538 hrsz-on nyilvántartott 1389 m2 térmértékű ingatlan területéből 242 m2 területrész és az 1578 hrsz-ú 1592 m2 térmértékű ingatlan területéből 194 m2 területrész – a határozat-tervezet 3. számú mellékletét képező Azimut Földmérő Kft. által készített 16/635/2018 számú változási vázrajz alapján - telekalakítási eljárás során összevonásra kerüljön Kiskőrös város Önkormányzata kizárólagos tulajdonában álló 1579 hrsz-on nyilvántartott Széchenyi utcával,
5. egyetért azzal, hogy az ingatlan és ingatlanrészek adásvételével, valamint a telekalakítással összefüggő valamennyi költséget Kiskőrös Város Önkormányzata viseljen,
6. felhatalmazza a polgármestert a Bács-Kiskun Megyei Kormányhivatal Kiskőrösi Járási Hivatal Földhivatali Osztálya előtt a telekalakítási eljárás lefolytatására, a határozat-tervezet 1. számú mellékletét képező adásvételi szerződés és 2. számú mellékletét képező telekalakítással vegyes adásvételi szerződés aláírására, a tulajdonjogok ingatlan-nyilvántartásban történő átvezetésére, valamint a kapcsolódó jognyilatkozatok megtételére és annak aláírására.

**Felelős:** polgármester

**Határidő:** azonnal